open-index/open-wikipedia-markdown huggingface dataset:
சூரிய நாராயணன் வியாஸ்

**சூர்ய நாராயண் வியாஸ்** (மார்ச் 2, 1902, மத்திய பிரதேசம், உஜ்ஜைனியில்&#x2013; 22 ஜூன் 1976) என்பார் இந்தியாவின் மத்தியப்பிரதேச மாநிலமான உஜ்ஜைனியைச் சார்ந்த இந்திய ஜோதிடர் மற்றும் தெய்வீகத் தன்மைகொண்டவர் ஆவார். 1947ஆகத்து  14 மற்றும் ஆகத்து 15, 1947 ஆகிய இரண்டு நாட்களில் முறையே  பாகிஸ்தான் மற்றும் இந்திய நாட்டின்  சுதந்திரத்திற்கான தேதிகளாக இவர் பரிந்துரைத்தார். லால் பகதூர் சாஸ்திரி மற்றும் சர்தார் வல்லபாய் படேல் ஆகியோரின் மரணங்கள் மற்றும் 21ஆம் நூற்றாண்டில் இந்தியா உலகளாவிய சக்தியாக உருவெடுத்தது உள்ளிட்ட பல சம்பவங்கள் குறித்து இவர் தீர்க்கதரிசனமாக கூறியதாக கூறப்படுகிறது. 1967-1969 வரை கோவிந்த் நாராயணன் சிங்  ஆட்சிக் காலத்தில் அவர் மத்தியப் பிரதேச அரசின் ஆலோசனைக் குழுவில் உறுப்பினராக இருந்தார். ஜோதிடத்திற்கு அவர் செய்த பங்களிப்புகளுக்காக 1958ஆம் ஆண்டில் இந்தியாவின் மூன்றாவது உயரி குடிமை விருதான பத்ம பூசண் விருதை இந்திய அரசு இவருக்கு வழங்கியது. இந்தியா அஞ்சல் துறை 2002இல் வியாஸ்சின் நினைவாக ஒரு நினைவு அஞ்சல் தலையினை வெளியிட்டது.   

## மேலும் காண்க

* இந்தியாவின் தபால்தலைகளின் பட்டியல் (2000–04)

## குறிப்புகள்

## வெளி இணைப்புகள்

* 
பகுப்பு:மத்தியப் பிரதேச நபர்கள்
பகுப்பு:1976 இறப்புகள்
பகுப்பு:1902 பிறப்புகள்
பரிலியசு எவெசார்டி

***பரிலியசு எவெசார்டி*** *(Barilius evezardi)* என்பது சைப்ரினிடே மீன் குடும்பத்தின் பரிலியசு பேரினத்தில் உள்ள இனத்தில் உள்ள சிற்றினமாகும். இது இந்தியாவின் மகாராட்டிராவில் காணப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
உளியின் ஓசை

**உளியின் ஓசை** (*Uliyin Osai*) என்பது 2008 ஆம் ஆண்டைய இந்திய தமிழ் வரலாற்று நாடகத் திரைப்படம் ஆகும். இளவேனில் இயக்கிய இந்தப் படத்திற்கு மு. கருணாநிதி கதை, உரையாடலை எழுதியிருந்தார். இப்படத்தை சோசலிசக்கட்சி முருகேசன் தயாரித்தார். இப்படத்தில் வினீத் மற்றும் கீர்த்தி சாவ்லா முக்கிய கதாபாத்திரங்களில் நடித்துள்ளனர். மேலும் சரத் பாபு, மனோரமா, கோவை சரளா, கஞ்சா கறுப்பு ஆகியோர் பிற பாத்திரங்களில் நடித்துள்ளனர். படத்திற்கான பின்னணி இசை, பாடல்களுக்கான இசையை இளையராஜா மேற்கொள்ள, ஒளிப்பதிவு பி. கண்ணன், படத்தொகுப்பு சுரேஷ் உர்ஸ் ஆகியோர் செய்திருந்தனர். படம் 2008 சூலை 4, அன்று வெளியிடப்பட்டது.

## கதை
கி.பி 1005 இல் கதை நடப்பதாக காட்டப்பட்டுள்ளது. இராஜா இராஜா சோழன் (சரத் பாபு), அவரது மகன் ராஜேந்திர சோழன் ஆகியோர் சோழ மரபின் சிறந்த மன்னர்கள். சிவனுக்காக அவர்கள் தஞ்சாவூரில் ஒரு கோயில் கட்ட விரும்புகிறார்கள். பெரிய கோயிலுக்கு சிற்ப வேலை செய்ய சிறந்த சிற்பியான இனியன் ( வினீத் ) என்ற அழகான இளைஞனை நியமிக்கின்றனர். இனியன் ஒரு நல்ல நடனக் கலைஞனும்கூட. இனியன் செதுக்கும் சிற்பங்களுக்கு முன்மாதிரியாக்க நின்று நடன அசைவு நிலைகளில் நிற்க சரியான பெண்ணைக் கண்டுபிடிக்க முடியால் தவிக்கிறார். இதற்கிடையில், அவர் ஒரு கிராமப் பெண்ணான சாமுண்டி ( கீர்த்தி சாவ்லா ) என்பவரைச் சந்திக்கிறார். அவள் ஒரு இடைச்சியான அழகி (மனோரமா) என்பவரின் பேத்தி என்று அறிமுகமாகிறாள், அவள் அழகியாக மட்டுமல்லாமல், நடனக் கலையில் சிறந்தவளாகவும் இருக்கிறாள். அவளை மாதிரியாக நிறுத்தி இனியன் சிற்பங்களை செதுக்குகிறான். நாட்கள் செல்லச் செல்ல இனியன் அவளை காதலிக்கத் துவங்குகிறான். அவன் அவளிடம் தன் காதலை வெளிப்படுத்தும்போது, அவள் சோழ அரசி என்பதால் அதனை மறுக்கிறாள். இதனால்  ஏற்பட்ட வருத்தத்தில் சிற்பி அதிர்ச்சியூட்டும் ஒன்றைச் செய்கிறார். இது கதையின் முக்கியமான திருப்பமாகும்.

## நடிகர்கள்
* இனியனாக வினீத்
* சாமுண்டியாக கீர்த்தி சாவ்லா
* முத்துநகையாக அக்சயா
* ராஜா ராஜ சோழனாக சரத் பாபு
* அழகியாக மனோரமா
* சொக்கியாக கோவை சரளா
* சூடாமணியாக கஞ்சா கறுப்பு
* மணிகண்டனாக தலைவாசல் விஜய்
* பிரம்மராயராக பாலா சிங்
* சுஜா வருணீ

## ஒலிப்பதிவு
படத்திற்கு இளையராஜா இசையமைக்க, பாடல்களை காமகோடியன், மு. மேத்தா, முத்துலிங்கம், பழநிபாரதி, சினேகன், நா. முத்துக்குமார்,  வாலி ஆகியோர் எழுதியுள்ளனர்.

* "காலத்தை வென்ற" - பவதாரிணி, ஸ்ரீராம் பார்த்தசாரதி
* "புலர்கின்ற பொழுது" - இளையராஜா, ஸ்ரீராம் பார்த்தசாரதி
* "கல்லாய் இருந்தான்" - தன்யா, ஸ்ரீராம் பார்த்தசாரதி
* "அழகை" - திப்பு, ஸ்வேதா
* "அலையெல்லாம் சோழவள" - இளையராஜா, மது பாலகிருஷ்ணன், சைந்தவி
* "அபிநயம் கட்டுகின்ற" - பாம்பே ஜெயஸ்ரீ, சுதா ரகுநாதன்

## விமர்சன வரவேற்பு
படத்திற்கு ஒரு நல்ல எதிர்பர்ப்பு இருந்தது. ஆனால் பெரும்பாலும் எதிர்மறையான விமர்சனங்களைப் பெற்றது.

## விருதுகள்
மு. கருணாநிதி 2008 இல் சிறந்த உரையாடல் எழுத்தாளராக தமிழ்நாடு அரசின் விருதைப் பெற்றார். 2008 ஆம் ஆண்டில் சிறந்த நகைச்சுவை நடிகருக்காக தமிழக அரசு விருதை கோவை சரளா  பெற்றார்.

## மேற்கோள்கள்

பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
கீர்த்தி சாவ்லா

**கீர்த்தி சாவ்லா** (*Keerthi Chawla*, பிறப்பு: 9 திசம்பர், 1981) என்பவர் ஒரு இந்திய நடிகை, இவர் தமிழ், தெலுங்கு, இந்தி, கன்னட திரைப்படத் துறையில் பணியாற்றி வருகிறார். *ஆதி*, *[[ஆழ்வார் (திரைப்படம்)|ஆழ்வார்]]*, *[[நான் அவனில்லை (2007 திரைப்படம்)|நான் அவனில்லை]],* *[[உளியின் ஓசை]]* போன்ற சில பிரபலமான படங்களில் நடித்துள்ளார்.

## திரைப்படவியல்

## குறிப்புகள்

## வெளி இணைப்புகள்

* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1981 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
முளவுக்காடு

thumb| ஆராக்குழா தேவாலயம்
thumb| போல்கட்டி அரண்மனை
**முளவுக்காடு (Mulavuka),** மேலும் **போல்கட்டித் தீவு** என்றும் உள்ளூரில் அறியப்படும் இது, இந்தியாவின்கேரளாவில் எர்ணாகுளம் மாவட்டத்தில் அமைந்துள்ள ஒரு கிராம ஊராட்சியாகும். வைப்பீன் தீவு, வல்லர்பாடம் தீவு ஆகியவை இதன் மேற்குப் பக்கத்திலும், வடுத்தளையின் கிழக்கிலும் அமைந்துள்ளது. இந்த ஊர் கோசுரீ பாலங்கள் மூலமாக எர்ணாகுளம் மற்றும் வல்லர்பாடம் ஆகியவற்றுடன் இணைக்கப்பட்டுள்ளது. மேலும் களமச்சேரி, ஆலுவா, கொச்சி ஆகிய பகுதிகளின் இணைப்புச் சாலையும் உள்ளது.

## போல்கட்டி மாளிகை
போல்கட்டி மாளிகை, தீவின் தெற்கு முனையில் அமைந்துள்ளது. இது காலனித்துவ நிர்வாகத்திற்கான மையமாக டச்சுக்காரர்களால் கட்டப்பட்டது. பின்னர் ஆங்கிலேயர்களால் கைப்பற்றப்பட்டது. அரண்மனை ஒரு பிரபலமான சுற்றுலா அம்சமாகவும், பாரம்பரிய தங்குமிடமாகவும் உள்ளது. இது கேரள சுற்றுலா வளச்சிக் கழகத்தால் (கே.டி.டி.சி) நிர்வகிக்கப்படுகிறது. லுலு சர்வதேச மாநாட்டு மையம்,  ஹையாத் குழும விடுதிகள் போன்றவை 2016 இல் தொடங்கப்பட்டது.

தீவில் குழிப்பந்தாட்ட மைதானமும், சர்வதேச கடற்கரையும் உள்ளது. இது இந்தியாவில் முதன்முதலில் கேரள சுற்றுலா வளச்சிக் கழகத்திற்காக கிட்கோ நிறுவனத்தால் அமைக்கப்பட்டது. தீவு அதன் விடுதிகள், பண்ணை வீடுகள், நீர் விளையாட்டு, பாதுகாப்பான மிதிவண்டி வழிகள், நடைபாதை தடங்கள், பல உணவு உணவகங்கள் போன்றவைகளுக்கு பிரபலமானது.

முளவுகாட்டின் ஈர்ப்பு என்பது அனைத்து கலாச்சாரமும் ஒன்றிணைந்து இருப்பதாகும். அனைத்து மத மற்றும் அரசியல் நம்பிக்கையுள்ள மக்கள் ஒற்றுமையுடன் வாழ்கிறார்கள். எந்தவொரு பொதுவான பிரச்சினைகளுக்கும் எப்போதும் ஒன்றுபடுவார்கள். சமீபத்தில் இது கேரள உயர்நீதிமன்றத்தின் வழக்கறிஞர்கள் மற்றும் ஆஸ்டர் மெட்சிட்டியின் மருத்துவர்களுக்கான குடியிருப்பு மையமாக வளர்ந்து வருகிறது. கொள்கலன் சாலைக்கு இணையாக தீவின் மேற்குப் பகுதியில் ஒரு சேவை சாலை அமைக்கப்படவுள்ளது.

## புள்ளிவிவரங்கள்
2001 இந்திய மக்கள் தொகை கணக்கெடுப்பில்,  இந்த ஊரில் மக்கள் தொகை  22,845 என இருந்தனர். ஆண்கள் 49% மக்கள்தொகையும் பெண்கள் 51% ஆகவும் உள்ளனர். ஊரின் சராசரி கல்வியறிவு விகிதம் 86% ஆக இருந்தது. இது தேசிய சராசரியான 59.5% ஐ விட அதிகமாகும்: ஆண் கல்வியறிவு 87% மற்றும் பெண் கல்வியறிவு 84%. மக்கள் தொகையில் 11% 6 வயதுக்குட்பட்டவர்களாவர்.

## குறிப்புகள்

பகுப்பு:கொச்சியிலுள்ள சுற்றுலாத் தலங்கள்
பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
நால்வந்தியான், அர்மீனியா

**நால்வந்தியான்** (, முன்பு ஷாஹ்ரியார் என்று இவ்வூர் அழைக்கப்படுகிறது.), நால்வந்தியான் என்ற கிராமம் ஆர்மீனியா-துருக்கி எல்லைக்கு அருகிலுள்ள ஆர்மீனியாவின் அர்மாவீர் மாகாணத்தில் உள்ளது. இக்கிராமத்திற்கு மைக்கேல் நால்வந்தியான் என்ற கவிஞரின் பெயரில் இருக்கும் நால்வந்தியான் என்ற பெயர் வைக்கப்பட்டுள்ளது. மேலும் நால்வந்தியானில் 20% மக்கள் (சுமார் 895 நபர்கள்) யாசிடி சிறுபான்மையினரைச் சேர்ந்தவர்கள்.

## மேலும் காண்க

* அர்மாவீர் மாகாணம்

## குறிப்புகள்

* Nalbandyan, Armenia  
* உலக வர்த்தமானி : ஆர்மீனியா &#x2013; உலக- வர்த்தமானி.காம்
* Report of the results of the 2001 Armenian Census   Report of the results of the 2001 Armenian Census
* Brady Kiesling
பகுப்பு:ஆர்மீனியா
பகுப்பு:உருசிய இனக்குழுக்கள்
ராம் நிகோர் ராகேஷ்

**ராம் நிகோர் ராகேஷ்** (Ram Nihore Rakesh) ஒரு இந்திய அரசியல்வாதி ஆவார். அவர் இந்தியப் பாராளுமன்றத்தின் கீழ் சபைக்கு உத்தரபிரதேசத்தின் செயில் என்னும் பகுதியிலிருந்து இந்திய தேசிய காங்கிரசின் உறுப்பினராக தேர்ந்தெடுக்கப்பட்டார் .

## மேற்கோள்கள்

பகுப்பு:வாழும் மக்கள்
பகுப்பு:1943 பிறப்புகள்
பகுப்பு:9வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
கோசுரி பாலங்கள்

**கோசுரி பாலங்கள்** (Goshree bridges) என்பது கொச்சி நகரத்தின் பிரதான நிலப்பகுதியை உப்பங்கழிகளின் வடக்கே அமைந்துள்ள தீவுகளுடன் இணைக்கும் பாலங்களின் அமைப்பாகும். இது முளவுக்காடு மற்றும் வல்லர்பாடம் தீவுகளுக்கு முக்கியமான சாலை இணைப்பை வழங்குகிறது. மேலும் மேற்கு தீவான வைப்பீன் தீவை பிரதான நிலப்பகுதியுடன் இணைக்கிறது. பாலங்கள் மரைன் டிரைவின் வடக்கு முனையிலிருந்து உயர் நீதிமன்றத்திற்கும் பச்சலத்திற்கும் இடையில் தொடங்குகின்றன.
வலது|thumb| கோசுரி பாலம் எண் 1 எர்ணாகுளத்தை போல்கட்டி தீவுடன் இணைக்கிறது
இந்த பாலங்கள் கேரள அரசால் அமைக்கப்பட்ட கோசுரி தீவு மேம்பாட்டு ஆணையத்தால் கட்டப்பட்டுள்ளன. பாலத்தை ஒட்டியுள்ள மீட்கப்பட்ட நிலத்தின் விற்பனை வருமானத்தால் இந்த கட்டுமானத்திற்கு நிதி வழங்கப்பட்டது.

29 திசம்பர் 2000 அன்று அடிக்கல் நாட்டப்பட்டது. எர்ணாகுளத்திற்கும் போல்கட்டிக்கும் இடையிலான முதல் பிரிவு 29 திசம்பர் 2003 அன்று திறக்கப்பட்டது. போல்கட்டிக்கும் வல்லர்பாடத்திற்கும் இடையிலான பிரிவு 10 பிப்ரவரி 2004 அன்று திறக்கப்பட்டது. கடைசி பிரிவு 17 மார்ச் 2004 அன்று நிறைவடைந்தது மற்றும் முழு பாலமும் சூன் 5 அன்று முறையாக திறக்கப்பட்டது.

போல்கட்டி மற்றும் வல்லர்பாடம் தீவுகளுக்கு சாலை இணைப்பதற்கான ஒரே வழி இந்த பாலமாகும். இது முன்னர் படகு சேவைகளை நம்பியிருந்த வைப்பீன் தீவு மற்றும் வடமேற்கில் உள்ள புறநகர்ப் பகுதிகளுக்கு நகரத்திற்கு நேரடி சாலை இணைப்பையும் வழங்குகிறது. செரியன் வர்கி கட்டுமான நிறுவனம் அதன் கட்டுமானத்தில் ஈடுபட்டது.

முளவுக்காட்டிலிருந்து புதிய கொள்கலன் தேசிய நெடுஞ்சாலை மலபார் , கொச்சி, வடக்கு பறவூர் ஆகியவற்றை பிரதான நிலப்பகுதியுடன் இணைக்கும்.

## குறிப்புகள்

பகுப்பு:எர்ணாகுளம் மாவட்டம்
பகுப்பு:கேரளத்தில் உள்ள பாலங்கள்
சமுதாய சேவை பதிவேடு

**சமுதாய சேவை பதிவேடு** (**Community Service Register** - **CSR**) இந்தியக் காவல் நிலையங்களில் தெளிகுற்றங்கள் அல்லாத (Non-cognizable offence) குற்றங்கள் தொடர்பாக பொதுமக்கள் அளிக்கும் புகார் மனுக்களை, காவல் நிலைய அதிகாரிகள் பெற்றமை குறித்து வழங்கப்படும் **ஒப்புதல் சீட்டு** (ரசீது) ஆகும்.  இப்புகார் மனு மீது காவல் அதிகாரிகள் விசாரணை நடத்தி குற்றம் நடந்ததற்கான அடிப்படை முகாந்திரம் இருப்பின் காவல் நிலைய அதிகாரி முதல் தகவல் அறிக்கை பதிவு செய்வர். சமுதாய சேவை பதிவேட்டை, தினசரி நாட்குறிப்பு அறிக்கை அல்லது நாட்குறிப்பு அறிக்கை என்றும் அழைப்பர்.
## இதனையும் காண்க
* முதல் தகவல் அறிக்கை
* குற்றப் பத்திரிக்கை
## மேற்கோள்கள்


## வெளி இணைப்புகள்
* CSR மற்றும் FIR என்றால் என்ன? இரண்டுக்கும் உள்ள வித்தியாசம் என்ன?
பகுப்பு:சட்டம்
பகுப்பு:குற்றவியல் சட்டம்
பகுப்பு:இந்தியாவில் சட்டம்
பகுப்பு:இந்தியாவில் சட்ட அமலாக்கம்
மத்தேயு மக்கில்

**மத்தேயு மக்கில்** (Matthew Makil) (27 மார்ச் 1851 - 26 ஜனவரி 1914) இரண்டாவது விகார் அப்போஸ்தலிக் மற்றும் சங்கனசேரி விகாரியட்டின் முதல் பூர்வீக விகர் அப்போஸ்தலிக் ஆவார், இது இன்று சங்கநாசேரியின் சிரோ மலபார் பேராயர். கோட்டயம் விகாரியட்டின் முதல் விகர் அப்போஸ்தலியாகவும் மேத்யூ மாகில் இருந்தார், இது இன்று கோட்டயம் நயாயா மறைமாவட்டமாகும். அவர் இப்போது கேரளாவின் ஒரு பகுதியாக திருவாங்கூர் மஞ்சூரில் பிறந்தார். அவர் தம்மன் மற்றும் அண்ணா மாகில் புதன்பூராயிலின் மூன்றாவது மகன். 1896 ஆம் ஆண்டில், அவர் சங்கனசேரியின் விகாரியட்டின் விகர் அப்போஸ்தலிக் ஆனார், 1911 ஆம் ஆண்டில், கோட்டயத்தின் புதிய விகாரியாட் அப்போஸ்தலிக் நானயா கத்தோலிக்கர்களுக்காக மட்டுமே அமைக்கப்பட்டபோது, ​​மேத்யூ மாகில் கோட்டயத்திற்கு விகர் அப்போஸ்தலியாக மாற்றப்பட்டார். அவர் 26 ஜனவரி 1914 இல் கோட்டயத்தில் இறந்தார், 26 ஜனவரி 2009 அன்று கடவுளின் ஊழியராக அறிவிக்கப்பட்டார்.

## வெளி இணைப்புகள்

* Official website for the cause of SOG. Mar Mathew Makil
* Mathew Makil bio sketch
* Selection of brief biographies of Bishops of Kottayam

## மேற்கோள்கள்

பகுப்பு:1851 பிறப்புகள்
பகுப்பு:1914 இறப்புகள்
வரப்புழா

**வரப்புழா** (Varapuzha) (இதன் முந்தைய பெயர் **வெரப்போலி** என்றும் அழைக்கப்பட்டது) கொச்சி நகரத்தின் வடக்கு புறநகர்ப் பகுதியாகும். இது இந்திய மாநிலமான கேரளாவின் எர்ணாகுளம் மாவட்டத்தின் பறவூர் வட்டத்திலுள்ள மக்கள் தொகை கணக்கெடுப்பு நகரமாகும். நகர மையத்திலிருந்து 15 கி.மீ. (9 மைல்) மற்றும் இடப்பள்ளியிலிருந்து 8 கி.மீ. (5 மைல்) தொலைவில் அமைந்துள்ள இந்த பகுதிகள் வைட்டிலாவை வடக்கு பறவூருடன் இணைக்கும் தேசிய நெடுஞ்சாலை 66 இல் அமைந்துள்ளது. வரப்புழாவின் மேற்குப் பகுதி தேவஸ்வம்பாடம் என்று அழைக்கப்படுகிறது. ஒரு தனித்துவம் வாய்ந்த உப்புத்தன்மையை ஏற்றுக்கொள்ளக்கூடிய ஒரு நெல் வகையான பொக்காலி நெல் சாகுபக்கு பெயர் பெற்றது.   மீன்பிடித்தலும், விவசாயமும் இங்குள்ள பூர்வீக மக்களின் பொதுவான வேலையாகும்.

வரப்புழாப் பாலம் (வரலாற்று வரப்புழாத் தீவுக்கு அருகில்) வரப்புழாவை (மன்னந்துருத்து) அண்டைப் பகுதியான சேரநல்லூருடன் இணைக்கிறது.

## புள்ளிவிவரங்கள்
2001 இந்திய மக்கள் தொகைக் கணக்கெடுப்பின்படி, வரப்புழாவின் மக்கள் தொகை 24,516 ஆகும். மக்கள்தொகையில் ஆண்கள் 48%, பெண்கள் 52%. ஊரின் சராசரி கல்வியறிவு விகிதம் 84% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 85%, மற்றும் பெண் கல்வியறிவு 83%. இதன் மக்கள் தொகையில் 11% 6 வயதுக்குட்பட்டவர்கள்.

## வழிபாட்டு மையங்கள்
பெரும்பான்மையான மக்கள் கிறிஸ்தவ சமூகத்தைச் சேர்ந்தவர்கள். சிரக்காக்கோம் மற்றும் தேவர்காட்டில் பெரும்பாலான மக்கள் இந்து குடும்பம் மற்றும் கொங்கணிச் சமூகத்தைச் சேர்ந்தவர்கள்.

## மேலும் காண்க

* பறவூர் வட்டம்
* எர்ணாகுளம் மாவட்டம்

## குறிப்புகள்

பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
நவூர், ஆர்மீனியா

**நவூர்** (*Navur*, () ஆர்மீனியாவின் தவுசு மாகாணத்தில் அமைந்துள்ள ஒரு கிராமம் ஆகும். மாநிலங்களுக்கு இடையேயான ஜி-36 சாலை இவ்வூர் வழியாக செல்கிறது. இவ்வூரின் கிழக்கே 3 கி.மீ. தொலைவில் பெர்த் நகரம், வடக்கே 3 கி.மீ. தொலைவில் சின்சின் கிராமம், மேற்கில் 15 கி.மீ. தொலைவில் இசேவன் நகரம் ஆகியவையும், தெற்கே மக்கள் வசிக்காத மலைத்தொடர்களும் நீண்டுள்ளது. நவூர் கிராமம் தவுசு, அகும் ஆறுகளுக்கு இடையில் அமைந்துள்ளது.

இவ்வூரில் கிமு III-I மிலேனியம் காலக் கோட்டைகள் பாதுகாக்கப்பட்டுள்ளன.

இங்குள்ள மக்கள் கால்நடை வளர்ப்பதிலும், தானியங்களையும் தீவனப் பயிர்களையும் வளர்ப்பதிலும் ஈடுபட்டுள்ளனர். இங்கு ஒரு பள்ளி, ஒரு மருத்துவ நிலையம், ஒரு பண்பாட்டு மையம், ஒரு மழலையர் பள்ளி ஆகியன உள்ளன.

## காட்சியகம்

Navur Tavush.jpg|நவூரின் காட்சி
Mariam Mayri vank-02.JPG|மரியாம் மேரி மடாலயம், நவூர்
General Andranik, Navour (1).JPG|இராணுவ அதிகாரி அந்திரானிக்கின் சிலை


## மேற்கோள்கள்

## வெளி இணைப்புகள்

*Report of the results of the 2001 Armenian Census, Statistical Committee of Armenia

பகுப்பு:ஆர்மீனியா
வடுத்தளை

வடுத்தளை (Vaduthala) என்பது இந்தியாவிலுள்ள கேரள மாநிலத்தின் கொச்சியில் அமைந்துள்ள]] ஒரு அண்மைப் பகுதியாகும்.  இது சித்தூர் சாலையில் பச்சாலம் மற்றும் சித்தூர் இடையே உள்ளது. எளமக்கரை இதன் கிழக்ககிலும், மேற்கில் முளவுக்காடு தீவும் அமைந்துள்ளது. கொச்சி மாநகராட்சியின் ஒரு மண்டல அலுவலகம் இங்கு இயங்கி வருகிறது. சின்மயா வித்யாலயா, டான் பாஸ்கோ பள்ளி, எஸ்.பி.ஓ.ஏ பொதுப் பள்ளி, பேராயர் அட்டிபெட்டி பள்ளி போன்ற பல கல்வி நிறுவனங்கள் இங்கு இயங்குகின்றன.  லூர்து மருத்துவமனை ஒன்றும் இயங்கி வருகிறது

## உப்பங்கழிகள்
வடுத்தளை, அதன் நீளத்துடன் ஒரு நீர்வழங்கல் வரிசையைக் கொண்டுள்ளது. இது கொச்சியின் மிகவும் அமைதியான இடமாகவும், இங்கு வாழும் ஏராளமான மீனவர்களுக்கு வாழ்வாதாரமாகவும் உள்ளது. உப்பங்கடலின் ஒரு பகுதியை சாலைகளால் நிரப்பி,  வருவாய் ஈட்டவும் கொச்சின் மாநகராட்சிக்கு திட்டங்கள் உள்ளன. இங்கு ஒரு மருத்துவமனை, பள்ளிகள், கோயில்கள், மசூதிகள் மற்றும் ஒரு தேவாலயம் உள்ளது.

## கால்பந்து போட்டி
ஒவ்வொரு ஆண்டும் டான் பாஸ்கோ கால்பந்து போட்டியை வடுத்தளை நடத்துகிறது. இந்த கோப்பை கேரளாவில் பதிவு செய்யப்பட்ட 11 பழமையான கால்பந்து ஆகும். டான் பாஸ்கோ அதன் தொடக்கத்தை 1956 ஆம் ஆண்டில் கொண்டிருந்தது, அது தடையின்றி தொடர்கிறது. டான் பாஸ்கோ ஏற்பாடு செய்த மென்மையான பந்து கிரிக்கெட், பூப்பந்து போன்ற பல்வேறு வெளிப்புற விளையாட்டுகளும் உள்ளன.

## குறிப்புகள்

பகுப்பு:Coordinates on Wikidata
கொச்சி கடற்கரை

**கொச்சி சர்வதேகடற்கரை** (Kochi International Marina) என்பது இந்தியாவின் கேரள மாநிலத்தில் உள்ள கொச்சி நகரில் உள்ள ஒரு கடற்கரையாகும். இது போல்கட்டி தீவின் கிழக்கு கடற்கரையில் (கொச்சி நகரத்தின் தீவுகளில் ஒன்று) அமைந்துள்ளது. போல்கட்டி அரண்மனையின் வளாகத்தில், ஒரு 'பாரம்பரிய விடுதி'யும் அமைந்துள்ளது.

இந்தக் கடற்கரை இந்தியாவின் ஒரே சர்வதேசக் கடற்கரையாகும்.  இது கேரள சுற்றுலா மேம்பாட்டுக் கழகத்திற்கு சொந்தமானது.  இது படகுகளுக்கு நிறுத்தும் வசதியை வழங்குகிறது. மேலும் படகுகளுக்கு எரிபொருள், நீர், மின்சாரம் மற்றும் கழிவுநீர் வெளியேற்றம் போன்ற சேவைகளையும் வழங்குகிறது. இது இந்திய தீபகற்பத்தின் தென்மேற்கு கடற்கரையில் உள்ள சர்வதேச கடல் பாதைக்கு அருகில் உள்ளது. ஆண்டு முழுவதும் சாதகமான நிலைமைகள் மற்றும் குறைந்தபட்ச அலை மாறுபாடுகள் உள்ளன.

## பொதுவான அம்சங்கள்
கொச்சி சர்வதேச கடற்கரை 24 ஏப்ரல் 2010 அன்று தனது நடவடிக்கைகளைத் தொடங்கியது.  இது இந்தியாவில் சர்வதேச தரத்தின் முதல் முழு அளவிலான கடற்கரையாகும்.

கடற்கரை கேரள சுற்றுலா வளர்ச்சி கழகத்திற்குச் சொந்தமான இதை கேரள தொழில்துறை மற்றும் தொழில்நுட்ப ஆலோசனை அமைப்பு (கிட்கோ) செயல்படுத்தியது. சார்ஜா அமீரகத்தின் ஹம்ரியா வளைகுடா நிறுவனம், கிட்கோவின் மேற்பார்வையில் இதன் கட்டுமானத்தை மேற்கொண்டது. தற்போது இக்கடற்கரையை மும்பையைச் சேர்ந்த ஓஷன் ப்ளூ நிறுவனம் நிர்வகிக்கிறது.. 

கொச்சி கடற்கரையில் 34 படகுகள் சுற்றி வர வசதி உள்ளது.  இது மேலும் 50 ஆக மேம்படுத்தப்படும்.  உலகெங்கிலும் உள்ள மாலுமிகளுக்கு தங்குவதற்காக போல்காட்டி அரண்மனை விடுதியின் வடகிழக்கு பக்கத்தில் மூன்று மாடி கட்டிடம் கட்டும் பணி முடிவடைந்துள்ளது. கே.டி.டி.சி இந்த திட்டத்தின் முதல் கட்டத்திற்கு ரூ .8.21 கோடியை மத்திய உதவியுடன் ரூ .4 கோடி செலவிட்டது. பிரதான நிலத்தை தீவுடன் இணைக்கும் இருவழிச் சாலையும் தயாராக உள்ளது. கடற்கரையில் படகுகளுக்கான பழுது மற்றும் பராமரிப்பு வசதிகளும் கிடைக்கும்.

வலது|thumb|800x800px| கொச்சி கடற்கரை
வலது|thumb| கொச்சி கடற்கரை இல்லம்
வலது|thumb| கொச்சி சர்வதேச கடற்கரை, போல்கட்டி தீவு

## குறிப்புகள்

பகுப்பு:கொச்சியிலுள்ள சுற்றுலாத் தலங்கள்
குரும்பக்காவு பகவதி கோயில், எடத்தலை

**குரும்பக்காவு பகவதி கோயில்** (Kurumbakkavu Bhagavathy Temple) இது இந்தியாவின் கேரள மாநிலத்தில் உள்ள எர்ணாகுளம் மாவட்டத்தின் ஆலுவா வட்டத்திலுள்ள எடத்தலை கிராமத்தில் அமைந்துள்ள தேவி பகவதியின் ஆலயமாகும். அலுவா தொடருந்து நிலையத்திலிருந்து 8 கி.மீ தொலைவிலும், கொச்சி சர்வதேச விமான நிலையத்திலிருந்து 20 கி.மீ. தொலைவிலும் அமைந்துள்ளது. 

குரும்பகாவிலம்மா இங்கு பிரதான தெய்வமாக வணங்கப்படுகிறார். பிரதான தெய்வத்தைத் தவிர, கோயில் வளாகத்தில் சாஸ்தாவுக்கு ஒரு கோயில், நாகர்களுக்கான பீடம், கண்டகர்ணன், அரக்கர்கள் மற்றும் சேத்ரபாலகன் ஆகியோருக்கும் சிலைகள் உள்ளன.

குரும்பகாவிலம்மாவின் பிறந்த நாளான மீன பரணி நாள் கோயிலின் மிக முக்கியமான திருவிழாவாகும். இது மீனத்தில் (மார்ச் / ஏப்ரல்) பரணி நட்சத்திரத்தில் கொண்டாடப்படுகிறது. 
## குறிப்புகள்

## வெளி இணைப்புகள்
*Edathala Sree Kurumbakkavu Bhagavathy Temple 
பகுப்பு:எர்ணாகுளம் மாவட்டத்திலுள்ள பகவதி அம்மன் கோயில்கள்
பகுப்பு:Coordinates on Wikidata
எம் கௌதம் குமார்

**எம். கௌதம் குமார்**  ஒரு இந்திய அரசியல்வாதி ஆவார், இவர் பெங்களூருவின் 53 வது மேயராக இருந்தார் பாரதிய ஜனதா கட்சியைச் சேர்ந்த இவர் சாந்திநகர் சட்டமன்றத் தொகுதியின்  ஜோகுபல்யா வார்டில் தேர்ந்தெடுக்கப்பட்டார். அவர் அக்டோபர் 1, 2019 அன்று மேயராக தேர்ந்தெடுக்கப்பட்டார். அத்தேர்தலில் இவர் 129 வாக்குகளையும் ​​காங்கிரஸைச் சேர்ந்த ஆர் சத்யநாராயணா 110 வாக்குகளையும் பெற்றனர்.இவர் தற்போது பாரதிய ஜனதா கட்சியின்  பெங்களூரு மத்திய பிரிவின்  பொருளாளராகவும் உள்ளார்.

முன்னதாக பாஜகவின் நகர பிரிவின் கீழ் பல்வேறு பதவிகளை வகித்தவர். பாஜகவின் சாந்திநகர் பிரிவின் செயலாளராக 4 ஆண்டுகள் பணியாற்றிய அவர், 6 ஆண்டுகளாக மாநில யுவ மோர்ச்சாவிலும் பணியாற்றியுள்ளார். பாஜக பெங்களூரின் நகர செயலாளராகவும் பணியாற்றியுள்ளார். 2013–14ல், பிபிஎம்பி கணக்குக் குழுத் தலைவராகவும் பணியாற்றினார்

## தனிப்பட்ட வாழ்க்கை

எம் கௌதம் குமார் சமண சமூகத்தைச் சேர்ந்தவர் .பல்லாரி மாவட்டத்தில் சிறுகுப்பாவைச் சேர்ந்தவர். அவர் பெங்களூரில் வளர்ந்தவர்.அங்கேயே தனது கல்வியையும்  தொடர்ந்தார்,   அவர் ஒரு வணிகவியல் பட்டதாரி ஆவார்.

## மேற்கோள்கள்

பகுப்பு:இந்திய அரசியல்வாதிகள் தொடர்புடைய குறுங்கட்டுரைகள்
குர்தீப் சிங் ஷாஹ்பினி

**குர்தீப் சிங் ஷாஹ்பினி** *(Gurdeep Singh Shahpini)*ராஜஸ்தானில் உள்ள சங்கரியா சட்டமன்றத் தொகுதியைச் சேர்ந்த இந்திய அரசியல்வாதி ஆவார். அவர் பாரதிய ஜனதா கட்சியைச் சார்ந்தவர் ஆவார்.  ராஜஸ்தானின் 15 வது சட்டமன்ற உறுப்பினராக உள்ளார்.

## அரசியல் வாழ்க்கை
குர்தீப் சிங் 2008 ஆம் ஆண்டு ராஜஸ்தான் சட்டமன்றத் தேர்தலில் சங்கரியா தொகுதியில் இருந்து தனது அரசியல் வாழ்க்கையைத் தொடங்கினார், 28212 (20.04%) வாக்குகள் வித்தியாசத்தில் தோல்வியடைந்தார்.

2013 ஆம் ஆண்டில், அவர் மீண்டும் ராஜஸ்தான் சட்டமன்றத் தேர்தலில்  சங்கரியா தொகுதியில்  போட்டியிட்டார், அதில் அவர் 40,994 (23.58%) வாக்குகளைப் பெற்று மூன்றாவது இடத்தைப் பிடித்தார்.

2018 ஆம் ஆண்டில்,  மீண்டும் ராஜஸ்தான் சட்டமன்றத் தேர்தலில் சங்கரியா தொகுதியில்  போட்டியிட்டு, 99064 (49.37%) வாக்குகளைப் பெற்று வெற்றி பெற்றார்.
 
## மேற்கோள்கள்

பகுப்பு:1963 பிறப்புகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:ராஜஸ்தான் அரசியல்வாதிகள்
சுக்தேவ் சிங் காங்கு

**சுக்தேவ் சிங் காங்கு** *(Sukhdev Singh Kang)* என்பவர்  14 ஆவது கேரள ஆளுநராவார். 1931 ஆம் ஆண்டு மே மாதம் 15 ஆம் நாள் இவர் பிறந்தார். 1997 ஆம் ஆண்டு சனவரி 25 ஆம் தேதி முதல் 2002 ஆம் ஆண்டு எப்ரல் 18 ஆம் தேதி வரை கேரள ஆளுநராக இவர் பணியாற்றினார். 1979 ஆம் ஆண்டு பிப்ரவரி மாதம் முதல் இவர் பஞ்சாப் மற்றும் அரியானா உயர் நீதிமன்றங்களில் நீதிபதியாகப் பணிபுரிந்தார். பின்னர் பதவி உயர்வும் பணிமாறுதலும் கிடைக்கப்பெற்று உயர் நீதிமன்ற நீதிபதியாக சம்மு காசுமீர் உயர் நீதிமன்றத்தில் 1989 ஆம் ஆண்டு அக்டோபர் மாதம் 24 ஆம் தேதி முதல் 1993 ஆம் ஆண்டு மே மாதம் 14 ஆம் தேதி வரை செயல்பட்டார்.  இவருடைய பதவி காலத்தில் ஈ. கே. நாயனார் மற்றும் ஏ. கே. அந்தோணி ஆகியோர் கேரள முதலமைச்சர்களாக இருந்தனர். காங்கு கேரள கவர்னாராக இருந்த போது 1993 ஆம் ஆண்டு இந்தியாவின் தேசிய மனித உரிமை ஆணையத்தின்  உறுப்பினராக நியமிக்கப்பட்டார்.  பின் தன் பதவியிலிருந்து ஓய்வுப்பெற்றார்..
  
காங்கு சண்டிகர் என்னும் ஊரில் 2012 ஆம் ஆண்டு அக்டோபர் மாதம் 12 ஆம் தேதி காலமானார். அச்சமயம் அவருக்கு 81 வயதாகும்.

## மேற்கோள்கள்
 

## புற இணைப்புகள்
*List of Kerala Governors

பகுப்பு:1931 பிறப்புகள்
பகுப்பு:2012 இறப்புகள்
பகுப்பு:கேரள ஆளுநர்கள்
பகுப்பு:இந்திய நீதிபதிகள்
கிளார்க் கிரெக்

**கிளார்க் கிரெக்** () (பிறப்பு: ஏப்ரல் 2, 1962) என்பவர் அமெரிக்க நாட்டு நடிகர், திரைப்பட இயக்குநர் மற்றும் திரைக்கதை எழுத்தாளர் ஆவார். இவர் மார்வெல் திரைப் பிரபஞ்சத் திரைப்படங்களான அயன் மேன் (2008),  அயன் மேன் 2 (2010), தோர் (2011), தி அவெஞ்சர்ஸ் (2012), கேப்டன் மார்வெல் (2019) போன்ற படங்களிலும் மற்றும் ஏஜென்ட்ஸ் ஒப் ஷீல்ட் (2013-2020) என்ற தொடரிலும் 'பில் கோல்சன்' என்ற கதாபாத்திரத்திலும் நடித்ததன் மூலம் மிகவும் பரிசியமான நடிகர் ஆனார்.

## ஆரம்ப கால வாழ்க்கை
கிரெக் ஏப்ரல் 2, 1962  ஆம் ஆண்டில் மாசசூசெட்ஸ்ஸில் உள்ள பாஸ்டனில் பிறந்தார். இவரின் தாயார் மேரி லேனை மற்றும் தந்தையார் ராபர்ட் கிளார்க். இவர் ஒரு பாதிரியார் ஆவார். இவரது குடும்பம் அடிக்கடி இடம் பெயர்ந்ததால் இவர் 17 வயதிற்குள் ஏழு நகரங்களில் வசித்து வந்தார். அவர் வட கரோலினாவின் சேப்பல் ஹில்லில் உயர்நிலைப் பள்ளியில் பயின்றார். இவரது  தந்தை அருகிலுள்ள டியூக் பல்கலைக்கழகத்தில் பேராசிரியராக இருந்தார்.

## மேற்கோள்கள்

## வெளி இணைப்புகள்
* 

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க நிகழ்பட விளையாட்டு நடிகர்கள்
பகுப்பு:அமெரிக்கக் குரல் நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
சாகேரி

**சாகேரி** (Chakeri) என்பது இந்தியாவின் உத்தரபிரதேச மாநிலத்தில் கான்பூர் நகரத்திலிருந்து கிழக்கே 16 கிலோமீட்டர் தொலைவில் அமைந்துள்ள கான்பூர் பெருநகரப் பகுதியில் உள்ள மக்கள் தொகை கணக்கெடுப்பு நகரமாகும். ஒரு தொழில்துறை நகரமான இது, துணிகள் மற்றும் உணவுப் பொருட்களை அதன் முக்கிய தயாரிப்புகளாகக் கொண்டுள்ளது. வட இந்தியாவின் இரண்டாவது பெரிய விமானப்படை தளமான சாகேரி விமானப்படை நிலையம் இங்கு அமைந்துள்ளது. சாகேரி புகழ்பெற்ற கல்வி நிறுவனங்களையும், கல்லூரிகளையும் கொண்டுள்ளது. வட இந்தியாவில் உள்ள ஒரே அரசு தோல் ஆராய்ச்சி நிறுவனமான மத்திய தோல் ஆராய்ச்சி நிறுவனம், இங்கு அமைந்துள்ளது. பேரரசர் சேர் சா சூரி உருவாக்கிய பெரும் தலைநெடுஞ்சாலை இங்கிருந்து செல்கிறது. இந்த நகரம் கான்பூர் பெருநகரப் பகுதியின் நகரப் பகுதியாக பட்டியலிடப்பட்டுள்ளது.

## புள்ளிவிவரங்கள்
2011 இந்திய மக்கள்தொகை கணக்கெடுப்புப்படி சாகேரியின் மக்கள் தொகை 7,526 ஆகும். இதில் 3,803 ஆண்கள், 3,723 பெண்கள். 0-6 வயதுடைய குழந்தைகளின் மக்கள் தொகை 1116 ஆகும், இது சாகேரியின்  மொத்த மக்கள் தொகையில் 14.83% ஆகும். பெண் பாலியல் விகிதம் மாநில சராசரியான 912 க்கு எதிராக 979 ஆகும். மேலும், உத்தரப்பிரதேச மாநில சராசரியான 902 உடன் ஒப்பிடும்போது சாகேரியில் குழந்தை பாலியல் விகிதம் 996 ஆகும். சாகேரி நகரத்தின் கல்வியறிவு விகிதம் மாநில சராசரியான 67.68% ஐ விட 89.63% அதிகமாகும். சாகேரியில், ஆண்களின் கல்வியறிவு 93.74% ஆகவும், பெண் கல்வியறிவு விகிதம் 85.41% ஆகவும் உள்ளது. 

## வரலாறு
சாகேரி, கங்கை ஆற்றங்கரையில் உள்ள யாச்சுமவுவின் ( யயாதி மன்னனால் ஆளப்பட்ட நகரம்) புறநகர்ப் பகுதியாகும். இந்த இடத்தின் நிறுவனர் கங்காதீன் யாதவ் என்பவராவார். அவர் தனது தாய் இரமாதேவியின் நினைவாக பயணிகளுக்காக கிணறுகள், கோயில் மற்றும் ஓய்வு அறை ஆகியவற்றைக் கட்டினார். இப்போது இது கான்பூரில் உள்ள பிரபலமான அடையாளங்களில் ஒன்றாகும். பேரரசர் சேர் சா சூரி உருவாக்கிய ஒரு செயற்கைக் குளமும் இங்கு உள்ளது. இது ஏராளமான சுற்றுலாப் பயணிகளை ஈர்க்கிறது. கங்கைக் கரையில் உள்ள சித்தநாத் கோயில் மற்றும் படித்துறை ஆகியவையும் சாகேரியின் முக்கிய சுற்றுலாத் ஈர்ப்புகளாகும். 1970 களில் நிறுவப்பட்ட சாகேரி விமானப்படை நிலையம் இந்தியாவின் இரண்டாவது பெரிய விமானப்படை தளமாக உள்ளது.

## குறிப்புகள்

பகுப்பு:Coordinates on Wikidata
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
ஜஸ்வந்த் சிங் யாதவ்

**மருத்துவர் ஜஸ்வந்த் சிங் யாதவ்** *(Dr. Jaswant Singh Yadav)* என்பவர் இந்திய அரசியல்வாதி ஆவார். இவர் ராஜஸ்தானின் திறன் மேம்பாடு, தொழிலாளர் மற்றும் வேலை வாய்ப்பு, மற்றும் கொதிகலன்கள் ஆய்வு, ஈஎஸ்ஐ, ஐடிஐ அமைச்சராகப் பணியாற்றினார். இவர் ராஜஸ்தான் சட்டமன்ற பெகுரூர் சட்டசபை தொகுதியில் பாரதிய ஜனதா கட்சி சார்பில் போட்டியிட்டு வெற்றிபெற்றவராவார்.

யாதவ் இந்திய மாற்று மருத்துவத்தில் (ஆயுர்வேதம், மருத்துவம் மற்றும் அறுவை சிகிச்சை) பி.ஏ.எம்.எஸ். பட்டம் பெற்றவராவர் 

## மேற்கோள்கள்

பகுப்பு:13வது மக்களவை உறுப்பினர்கள்
பகுப்பு:ராஜஸ்தான் அரசியல்வாதிகள்
பகுப்பு:வாழும் மக்கள்
பகுப்பு:1953 பிறப்புகள்
கிசான் கடன் அட்டை

**கிசான் கடன் அட்டை** (*Kisan Credit Card *, KCC) என்பது 1998 ஆகத்து மாத்த்தில் 1998 இல் இந்திய வங்கிகளால் அறிமுகப்படுத்தப்பட்ட கடன் திட்டம் ஆகும். இந்த மாதிரி திட்டம் ஆர். வி. குப்தாவின் பரிந்துரையின் பேரில் தேசிய வேளாண்மை மற்றும் கிராம மேம்பாட்டு வங்கியால் தயாரிக்கப்பட்டது.  விவசாய தேவைகளுக்கேற்ப  குறுகிய கால கடன்கள் மற்றும் நீண்டகால கடன்களை வழங்கும் நோக்கம் கொண்டது. 

இதில் இந்திய அரசின் நிதியைக் கொண்டு அரசுப் பொதுத்துறை வங்கிகள், தனியார் வங்கிகள் மற்றும் கூட்டுறவு வங்கிகள் வழங்கும் கடன் அட்டைகள் மூலம், உழவர் ஒருவருக்கு ஆண்டு மூன்று இலட்சம் ரூபாய் கடன் வசதி அளிக்கப்படுகிறது. கடனுக்கான வட்டி விகிதம் 9 சதவிகிதம் என்றாலும், அரசு இரண்டு சதவிகிதம் வட்டி மானியம் வழங்குகிறது. தவணை காலத்திற்கு முன்பே விவசாயிகள் கடனை திருப்பிச் செலுத்தினால்,  மேலும் 3 சதவிகிதம் வரை வட்டி தள்ளுபடி கிடைக்கும். அதாவது மொத்த வட்டி 4 சதவிகிதமாக மட்டுமே இருக்கும். இது ஆகஸ்ட் மாதம் 1998 இல் இந்திய வங்கிகளால் அறிமுகப்படுத்தப்பட்ட கடன் திட்டத்தை, 2020-ஆம் ஆண்டில் விரிவாக்கப்பட்ட திட்டமாகும்.

கிசான் கிரெடிட் கார்டு திட்டம் இப்போது கால்நடை விவசாயிகள் மற்றும் மீனவர்களுக்கும் வழங்கப்படுகிறது. இது உத்தரவாதமின்றி இலவசமாக கடனை வழங்கும். இந்த கிசான் கிரெடிட் கார்டு திட்டத்தின் கீழ், நாட்டின் சுமார் 14 கோடி விவசாயிகளுக்குக் காப்பீட்டு உத்தரவாத கடன்கள் வழங்கப்படும்.

## கடன் அட்டை பெறுவதற்கான ஆவணங்கள்
* ஆதார் அட்டை
* நிரந்தர கணக்கு எண் (பான் கார்டு) 
* புகைப்படம் 
* வேறு எந்த வங்கியிடமிருந்தும் பெறவில்லை என்ற பிரமாணப் பத்திரம்

## மேற்கோள்கள்

## வெளி இணைப்புகள்
* SOCIO-ECONOMIC STATISTICAL INFORMATION ABOUT INDIA – Kisan Credit Card 
பகுப்பு:இந்தியப் பொருளாதாரம்
பகுப்பு:இந்தியாவில் வேளாண்மை
யாச்சுமவு

**யாச்சுமா** (Jajmau) யாச்சுமவு என்றும் அழைக்கப்படும் இது இந்தியாவின் கான்பூரின் புறநகர்ப் பகுதியாகும். இது கங்கை ஆற்றங்கரையில் அமைந்துள்ளது . இது ஒரு தொழில்துறை புறநகராக இருக்கிறது . 2011 மக்கள் தொகை கணக்கெடுப்பின்படி இது சுமார் 652,831 மக்கள் தொகையைக் கொண்டுள்ளது. இது இப்பகுதியில் பழங்குடி மக்கள் வசிக்கும் இடம் என்று நம்பப்படுகிறது. தோல் தொழில் இதன் முக்கிய தொழிலாகும். இங்கு வட இந்தியாவின் மிகப் பெரிய தோல் பதனிடும் ஆலையைக் கொண்டுள்ளது. இந்திய இந்தியத் தொல்ல்லியல் ஆய்வு மையம் இங்கு நடத்திய அகழ்வாராய்ச்சிகள் இது கி.பி. 1300 - கி.மு 1200இல் வைக்கிறது.  இங்கு கண்டுபிடிக்கப்பட்ட மண் மட்பாண்டங்கள், கருவிகள் மற்றும் பல்வேறு வரலாற்று கலைப்பொருட்கள் தற்போது கான்பூர் அருங்காட்சியகத்தில் வைக்கப்பட்டுள்ளன. இந்த பகுதி கான்பூர் பெருநகரப் பகுதியின் அதிகார எல்லைக்குள் வருகிறது.

## தாவரங்களும் விலங்கினங்களும்
இந்த நகரில் மா, ஆரஞ்சு, கொய்யா, வாழை உள்ளிட்ட பல மரங்கள் உள்ளன. அவை முக்கியமாக நகரின் புறநகரில் தாகூர் அவேவில் காணப்படுகின்றன. கான்பூர் உயிரியல் பூங்கா ஊரிலிருந்து 20 கி.மீ. தொலைவில் அமைந்துள்ளது. மிருகக்காட்சிசாலை பல்வேறு வகையான விலங்குகளை கொண்டுள்ளது

யாச்சுமாவின் தொல்பொருள் தளம் கங்கை ஆற்றங்கரையில்  அமைந்துள்ள ஒரு பெரிய மேடு ஆகும். இது ''யாச்சுமவு கா திலா என்றும் அழைக்கப்படுகிறது . இந்த மேட்டின் மேற்பரப்பு வைப்புகளிலிருந்து செம்பு  கலைப்பொருட்களும், சாம்பல் வண்ண ஓவியங்களும் கண்டுபிடிக்கப்பட்டன. 1956 ஆம் ஆண்டில், தேசிய நெடுஞ்சாலை போடப்பட்ட நேரத்தில், ஒரு பழங்கால குடியேற்றத்தின் எச்சங்கள் இங்கே கண்டுபிடிக்கப்பட்டன. அகழ்வாராய்ச்சிகள் இந்தியத் தொல்பொருள் ஆய்வு மையம் மற்றும் உத்தரபிரதேச மாநில தொல்லியல் துறை 1956-58 மற்றும் 1973-78 ஆகிய ஆண்டுகளில் மேற்கொள்ளப்பட்டன. 1977-78ல் மேற்கொள்ளப்பட்ட அகழ்வாராய்ச்சியின் போது, பிராமி எழுத்துமுறையில் பொறிக்கப்பட்ட மட்பாண்டப் பொருட்களுடன் ஒரு தந்த முத்திரையும் கண்டுபிடிக்கப்பட்டது. கிரிஷ் சந்திர சிங் என்ற வரலாற்றாசிரியர், இந்தப் பொருட்கள் சந்திரகுப்த மௌரியரின் ஒரு பட்டப் பெயர் என்று கூறினார்.

## சகோதர நகரங்கள்

* எபிரோன், மேற்குக் கரை

## குறிப்புகள்

## வெளி இணைப்புகள்
* Blog and maps
*http://www.alexmasi.co.uk/gallery_2.php?id=14&choice=intro&image_id=702&imgid=2&counter=1 
*
*
*

பகுப்பு:Coordinates on Wikidata
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
கரண்ட் சயின்ஸ்

***நடப்பு அறிவியல்*** *(Current Science)* என்பது ஆங்கில மொழியில் சக மதிப்பாய்வு செய்யப்பட்ட பல்துறைமை அறிவியல் ஆய்விதழ். இது 1932ஆம் ஆண்டு முதல் இந்திய அறிவியல் கழகத்தால் வெளியிடப்படுகிறது. ஆய்விதழ் மேற்கோள் அறிக்கையின்படி, நடப்பு அறிவியல் ஆய்விதழ் 2018ஆம் ஆண்டு தாக்கக் காரணி 0.756ஐக் கொண்டுள்ளது. நடப்பு அறிவியல் பொருளடக்கம், அறிவியல் வலை, ஜியோபேஸ், வேதியியல் ஆய்வுச் சுருக்கம், இன்டெமெட் மற்றும் ஸ்கோபஸ் ஆகிய தரவைப்பகங்களில் குறியிடப்படுகிறது. இதன் தலைமை தொகுப்பாசிரியர் பெங்களூரு இந்திய அறிவியல் கழகத்தினைச் சார்ந்த எஸ்.கே.சதீஷ் ஆவார்.

## மேற்கோள்கள்

## வெளி இணைப்புகள்

* 

பகுப்பு:ஆங்கில அறிவியல் ஆய்விதழ்கள்
பகுப்பு:அறிவியல் ஆய்விதழ்கள்
வேதி வினைக்குழு ஒப்புமைகள்

**வேதி வினைக்குழு ஒப்புமைகள்** *(Functional analogs)* என்பவை வேதியியல் மற்றும் மருந்தியலில்  ஒரே மாதிரியான இயற்பியல்,  வேதியியல், உயிர்வேதியியல் அல்லது மருந்தியல் பண்புகளைக் கொண்டுள்ள வேதியியல் சேர்மங்களைக் குறிக்கும். வேதி வினைக்குழு ஒப்புமைகள் ஒத்த வேதியியல் கட்டமைப்பைக் கொண்டிருக்க வேண்டிய கட்டாயமில்லை.  மார்பின், எராயின், பெண்டானைல் போன்ற சேர்மங்கள் மருந்து வகை வேதி வினைக்குழு ஒப்புமைகளுக்கு சில எடுத்துக் காட்டுகளாகும். இவை ஒரே மாதிரியான செயல்முறைகளைக் கொண்டிருக்கின்றன. ஆனால் பெண்டானைலின் கட்டமைப்பு மற்ற இரண்டு சேர்மங்களின் கட்டமைப்பிலிருந்து முற்றிலும்  மாறுபடுகிறது. 


File:Morphin - Morphine.svg|மார்பைன்
File:Heroin - Heroine.svg|எராயின்
File:Fentanyl2DCSD.svg|பெண்டானைல்

## மேற்கோள்கள்

பகுப்பு:மருந்தியல்
பகுப்பு:வேதியியல் பெயரீடு
டிசி வரைகதை அடிப்படையிலான திரைப்படங்களின் பட்டியல்

டிசி வரைகதை மிகப்பெரிய மற்றும் பழமையான அமெரிக்க நாட்டு வரைகதைப் புத்தகங்களில் வெளியீடுகளில் ஒன்றாகும். இது சூப்பர்மேன், பேட்மேன், வொண்டர் வுமன், கிறீன் லன்டர்ன், தி ஃப்ளாஷ், ஆகுமான் மற்றும் கிரீன் அரோவ் உள்ளிட்ட பல பிரபலமான மீநாயகன் கதாபாத்திரங்களைக் கொண்ட திரைப்படங்களை உருவாக்குகிறது.

இந்த நிகழ்வுகள் பெரும்பாலானவை கற்பனையான பிரபஞ்சத்தில் நடைபெறுகின்றது போன்று சித்தரிக்கபட்டுள்ளது. இதில் ஜஸ்டிஸ் லீக், சூசைட் ஸ்க்வாட் மற்றும் டீன் டைட்டன்ஸ் போன்ற அணிகளும் இடம்பெறுகின்றன. இந்த கதாபாத்திரைகளை மையமாக வைத்து திரைப்படத் தொடர்கள், தொலைக்காட்சி நாடகங்கள், இயங்குபடம் மற்றும் விளையாட்டுகள் போன்றவை எடுக்கப்பட்டுள்ளது.

## நேரடி அதிரடி திரைப்படங்கள்
 

## மேற்கோள்கள்

பகுப்பு:மீநாயகன் திரைப்படங்கள்
வெள்ளையின மேலாதிக்கம்

**வெள்ளை மேலாதிக்கம்** அல்லது **வெள்ளை மேலாதிக்கம்** என்பது வெள்ளை மக்கள் மற்ற இனங்களை விட உயர்ந்தவர்கள், இதனால் அவர்கள் ஆதிக்கம் மட்டுமே செலுத்த வேண்டும் எனும் நம்பிக்கை ஆகும். இந்நம்பிக்கை வெள்ளையினத்தவரின் ஆளுமை மற்றும் சிறப்புரிமையை பராமரிப்பதற்கும் பாதுகாப்பதற்கும் சாதகமாக திகழ்கிறது. வெள்ளை இன மேலாதிக்கம் இப்போது மதிப்பிழந்துள்ள விஞ்ஞான இனவெறி கோட்பாட்டில் தனது வேர்களைக் கொண்டுள்ளது. அதோடு இது காலனித்துவத்தை நியாயப்படுத்துவதற்கும் ஒரு முக்கிய கருவியாகும். இது கான்பிடரேட்டுகள், நவ-நாசிசம் மற்றும் கிறிஸ்தவ அடையாளம் உள்ளிட்ட தொடர் சமகால இயக்கங்களின் அடிப்படையாகவும் இருக்கிறது.

## வரலாறு
வெள்ளை மேலாதிக்கமானது 17 ஆம் நூற்றாண்டின் விஞ்ஞான இனவெறிக்கு முந்தைய கருத்தியல் அடித்தளங்களைக் கொண்டுள்ளது. இதோடு அறிவொளி யுகத்தின் பிற்பகுதியிலிருந்து 20 ஆம் நூற்றாண்டின் பிற்பகுதி வரை இதன் அடிப்படை நீள்கிறது. (குறிப்பாக, காலனித்துவமயமாக்கல் ஒழிப்பு மற்றும் 1991 ல் தென்னாப்பிரிக்காவின் இனஒதுக்கல் ஒழிப்பு, அதைத் தொடர்ந்து, 1994 ஆம் ஆண்டில் அந்த நாட்டில் நடைபெற்ற முதல் பன்முகத் தேர்தல்கள் ஆகியவை). இது சர்வதேச உறவுகள் மற்றும் இனக் கொள்கையை வடிவமைக்க உதவும் மனித இன வேறுபாட்டின் பிரதான முன்னுதாரணமாகும்.

### அமெரிக்கா
அமெரிக்க உள்நாட்டுப் போருக்கு முன்னும் பின்னும் அமெரிக்காவில் வெள்ளை மேலாதிக்கம் பெரிதும் ஆதிக்கம் செலுத்தியது. மேலும் இது புனரமைப்பு சகாப்தத்திற்குப் பிறகும் பல்லாண்டுகள் நீடித்தது.

### பிரித்தானியப் பொதுநலவாயம்
1937 ஆம் ஆண்டில், வின்ஸ்டன் சர்ச்சில் பாலஸ்தீன ராயல் கமிஷனிடம் கூறியதாவது: "அமெரிக்காவின் சிவப்பு இந்தியர்களுக்கும் அல்லது ஆத்திரேலியாவின் கறுப்பின மக்களுக்கும் ஒரு பெரிய தீங்கு செய்யப்பட்டுள்ளது என்பதை நான் ஒப்புக் கொள்ளவில்லை. ஒரு வலுவான இனம், உயர் தர இனம், உலகளவில் பெரிதும் அறிவுள்ள இனம் உள்ளே வந்து அவர்கள் இடத்தை எடுத்துக்கொண்டது மற்றும் அவர்களுக்கு தீங்கிழைத்துள்ளது என்பதை மறுக்கிறேன்."

## மேற்கோள்கள்

பகுப்பு:இனவாதம்
டிசி பிலிம்ஸ்

**டிசி பிலிம்ஸ்** () என்பது வார்னர் புரோஸ். பிக்சர்ஸின் ஒரு பிரிவான அமெரிக்க நாட்டு திரைப்படத் தயாரிப்பு ஆகும். இது வார்னர் புரோஸின் கீழ் முதன்மையான திரைப்பட இசுடியோ ஆகும், இது காமிக்ஸின் கதாபாத்திரங்களை அடிப்படையாகக் கொண்ட திரைப்படங்களைத் தயாரிப்பதற்காக அர்ப்பணிக்கப்பட்டுள்ளது. டிசி பிலிம்ஸின் தற்போதைய தலைவர் வால்டர் கமாடா ஆவார்.

## வரலாறு
பேட்மேன் எதிர் சூப்பர்மேன்: டான் ஆஃப் ஜஸ்டிஸ் என்ற திரைப்படத்தின் நல்ல வரவேற்புக்குப் பிறகு வார்னர் பிரதர்ஸ் பிக்சர்ஸ் டிசி நீட்டிக்கப்பட்ட பிரபஞ்சம் என்ற புனைபிரபஞ்சத்தின் கீழ் படங்களை தயாரிக்க முடிவு செய்யப்பட்டு, இவ் நிறுவனம் 2016 மே மாதம் மறுசீரமைக்கப்பட்டது. இதனால் வார்னர் பிரதர்ஸ் கீழ் டிசி என்டர்டெயின்மென்ட் உரிமையாளர் திரைப்படங்கள் வந்தன. வார்னர் பிரதர்ஸ் நிர்வாக துணைத் தலைவர் ஜான் பெர்க் மற்றும் டிசி காமிக்ஸ் தலைமை அதிகாரிகளால் 'டிசி பிலிம்ஸ்' என்ற புதிய ஸ்டூடியோ உருவாக்கப்பட்டது. இது மார்வெல் ஸ்டுடியோவின் மார்வெல் திரைப் பிரபஞ்சத்துடன் நேரடியாக போட்டியிடும் நம்பிக்கையில் உருவாக்கப்பட்டது.

## திரைப்படங்கள்

## மேற்கோள்கள்

பிலிம்ஸ்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:வார்னர் புரோஸ். பிரிவுகள்
சஞ்சீவ் சிம்மல்கி

**பண்டிட் சஞ்சீவ் சிம்மல்கி** (Sanjeev Chimmalg) (பிறப்ப:சூலை 29 1972) இவர் ஒரு இந்திய இசை இசையமைபாளரும், இந்துஸ்தானி இசைப் பாடகருமாவார். இவர் சி.ஆர்.வியாசு என்பவரின் சீடர். இவரது இசை கிராணா கரானாவின் (பாடும் பாணி) குரல் கலாச்சாரத்தையும், குவாலியர் கரானா / ஆக்ரா கரானாவின் பாண்டிஷ் சார்ந்த பாடலையும் பிரதிபலிக்கிறது.

## பின்னணி
சஞ்சீவ், கர்நாடகாவின் தார்வாடு நகரைச் சேர்ந்த ஒரு குடும்பத்தில் எம். வி. சிம்மல்கி என்பவருக்கு மும்பையில் பிறந்தார். இவரது தாத்தா சிம்மல்கி ஒரு பிரபலமான தப்லா கலைஞராக இருந்தார்.

## தொழில்
இவர் கணினிப் பொறியாளராக தொழில் ரீதியாக பயிற்சி பெற்றவர். இவர் தனது ஆரம்ப பயிற்சியை மாதவ குடி என்பவரிடமிருந்து பெற்றார். பின்னர் சி. ஆர். வியாசின் கீழ் வந்தார். மும்பையில் டி. ஆர். பாலாமணி மற்றும் பாலச்சந்திரன் ஆகியோரின் கீழ் கர்நாடக இசையிலும், புகழ்பெற்ற மிருதங்கக் கலைஞர் டி. எஸ். நந்தகுமாரின் கீழ் கொன்னக்கோலிலும் பயிற்சி பெற்றார்.

மும்பை, புனே, இந்தூர், கொல்கத்தா, மிராஜ், நாக்பூர் போன்ற இடங்களில் பல இடங்களில் தனது இசை நிகழ்ச்சிகளை நடத்தியுள்ளார் .

## விருதுகளும் அங்கீகாரமும்

* 2007 - மராத்தித் திரைப்படமான ' ஆயி ஷப்பத் ' படத்திற்காக சிறந்த ஆண் பின்னணி பாடல் விருது.
* 2006 - ஜீ தொலைக்காட்சி கௌரவ் புராஸ்கர், வி சாந்தரம் புராஸ்கர் மற்றும் மகாராட்டிரா ஷாசன் புராஸ்கர் ஆகியவற்றுக்கு பரிந்துரைக்கப்பட்டார்
* 2005-2006 - ஒரு சான்று மற்றும் ரூ .25,000 / - ரொக்கத்தைக் கொண்ட சங்கீத சிரோமணி விருது.
* 1995 முதல் 98 வரை - இந்திய அரசால் தேசிய உதவித்தொகை வழங்கப்பட்டது.
* 1993 - அகில இந்திய வானொலியால் நடத்தப்பட்ட 23 வயதுக்குட்பட்ட அகில இந்திய இளைஞர்களின் வெற்றியாளர்.

## குறிப்புகள்

## வெளி இணைப்புகள்
*Official website
*Sanjeev Chimmalgi on Kshitij Group
*

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:இசைக் கலைஞர்கள்
மாதவ குடி

பண்டிட் **மாதவ் குடி** (Madhava Gudi) (23 திசம்பர் 1941 - 22 ஏப்ரல் 2011) இவர் ஒரு இந்துஸ்தானி இசைப் பாடகராவார். கயலிலும், பக்தி இசையின் விளக்கங்கள், குறிப்பாக தசவானியிலும் நிபுணத்துவம் பெற்றவர்.

## ஆரம்பகால வாழ்க்கையும் பின்னணியும்
இவர், 1941 ஆம் ஆண்டில் கர்நாடகாவின் தார்வாடு  என்ற ஊரில் சுபத்ரா மற்றும் குருராஜாச்சார் குடி ஆகியோருக்கு ஹரி கீர்த்தங்கர்களின் இசைக்கலைஞர்களின் குடும்பத்தில் பிறந்தார். இவரது தாத்தா சேசாச்சார் கர்நாடக இசை பாடகராவார். மேலும், இவரின் தந்தை தார்வாட்டில் நன்கு அறியப்பட்ட கீர்த்தங்கர் ஆவார். இவர் மிகச் சிறிய வயதிலேயே இசைக்கு அறிமுகமானார். அடிக்கடி தனது தந்தையுடன் தனது கீர்த்தனை நிகழ்ச்சிகளுக்கு செல்வார். அது இவருக்கு பெரும் தாக்கத்தை ஏற்படுத்தியது. மேலும், இவரது இசை வாழ்க்கையை நோக்கி வழி வகுத்தது.

## இசை பயிற்சி
பாரம்பரிய இந்துஸ்தானி இசையில்  தனது முறையான துவக்கத்தைப் பெற சிறந்த இசி மேதையான பண்டிட் நாகேசுராவ் தேசுபாண்டேவின் கீழ் பயிற்சியில் சேர்தார்.

இவரதுகுரல் இந்துஸ்தானி இசை மற்றும் மெல்லிசைக்கும் (தசவானி மற்றும் அபங்கம்) மிகவும் பொருத்தமானது. ஒரு உயர்தர அகில இந்திய வானொலி கலைஞரான இவர் இந்தியா முழுவதும் சுற்றுப்பயணம் மேற்கொண்டார். மேலும், பண்டிட் பீம்சென் ஜோஷியுடன் இந்தியா மற்றும் வெளிநாடுகளில் பல நிகழ்ச்சிகளில் நிகழ்த்தினார். அவரது மெல்லிசை மற்றும் சக்திவாய்ந்த குரலுக்கு பெயர் பெற்ற மாதவ் குடி பல மொழிகளில் பலவிதமான பாணியிலான இசையமைப்பின் இணையற்ற தொகுப்பைக் கொண்டிருந்தார்.

பீம்சன் ஜோஷி பிரபலப்படுத்திய 'சிறீநிகேதன்' மற்றும் 'பாக்யாத லட்சுமி பாரம்மா' என்ற பக்தி பாடல்களின் இசையமைப்பாளராகவும் இவர் இருந்தார்.

## தனிப்பட்ட வாழ்க்கை
தனது 30 வயதில் இரமாபாய் என்பவரை மணந்தார். இவர்களுக்கு அனுபமா, பிரசன்னா, பார்கவி , காயத்ரி என நான்கு குழந்தைகள்  இருந்தனர்.

## விருதுகள்
இவருக்கு கிடைத்த பல பாராட்டுக்களில் , கர்நாடக அரசின் சங்கீதா நிருத்யா அகாடமி விருது, சுராசிரி, கான பாஸ்கர் விருது, புகழ்பெற்ற இந்திய செவ்வியல் குரலிசைக் கலைஞர் பிரபா ஆத்ரேவிடமிருந்து, கான கலா திலகா விருது , யசவந்த் ராவ் சவுகான் சமதா கௌரவ் புரஸ்கார் ஆகியவை வழங்கப்பட்டது.

## குறிப்புகள்

பகுப்பு:2011 இறப்புகள்
பகுப்பு:1941 பிறப்புகள்
அக்சயா (நடிகை)

**அக்ஷயா** (*Akshaya Rao*) என்பவர் இந்தியத் திரைப்பட நடிகை ஆவார். இவர் தமிழ்ப் படங்களில் தோன்றியுள்ளார். பிரபல நடிகை சாயா தேவியின் பேத்தி ஆவார்.

## தொழில்
அக்சயா ராவ் தமிழ்ப் படங்களில் முன்னணி வேடங்களில் நடிப்பதற்கு முன்பு, கோவில்பட்டி வீரலட்சுமி (2003) படத்தில் சிம்ரனுடன் துணைப் பாத்திரத்தில் தனது நடிப்பு வாழ்க்கையைத் தொடங்கினார். இன்றுவரை இவருக்கு பெரிய பெயர் வாங்கிக்கொடுத்த தமிழ் படமாக *[[கலாபக் காதலன்]]* (2006) உள்ளது. அப்படத்தில் ஆர்யாவின் கதாபாத்திரத்தின் மைத்துனியாக, அவரைக் கவர விரும்புபவராக எதிர்மறையான பாத்திரத்தில் நடித்திருந்தார். 2000 களின் பிற்பகுதி முழுவதும் குறைந்த செலவில் எடுக்கபட்ட தமிழ் படங்களில் இவர் தொடர்ந்து நடிதுவந்தார், குறிப்பாக மு. கருணாநிதி எழுதிய *[[உளியின் ஓசை]]* (2008) மற்றும் விசயகாந்து நடித்த *[[எங்கள் ஆசான்]]* போன்ற படங்களில் நடித்தார். 2012 ஆம் ஆண்டளவில், ஐம்பதுக்கும் ஆசை வரும், மன்மத ராஜ்ஜியம், பட்டிக்காட்டு மாப்பிள்ளை, தசையினை தீ சுடினும் மற்றும் தெலுங்குத் திரைப்படமான நாக்கண்டு ஒக்கடு உள்ளிட்ட படங்கள் இவரை ஒப்தம் செய்து தொடங்கப்பட்டன, ஆனால் அவை முழுமையடையாமல் போயின.

2014 ஆம் ஆண்டில், சுதீப் ரஞ்சன் சர்க்காரின் இந்தி சோதனை திரைப்படமான உம்ஃபோர்முங்: தி டிரான்ஸ்ஃபர்மேஷன் (2014) படத்தில் இவர் முக்கியக் கதாபாத்திரத்தில் நடித்தார். இந்த படம் விமர்சன ரீதியாக பாராட்டுகளைப் பெற்று சர்வதேச அளவில் பல்வேறு திரைப்பட விழாக்களில் திரையிடப்பட்டது.

## திரைப்படவியல்

## மேற்கோள்கள்

பகுப்பு:சென்னை நடிகைகள்
பகுப்பு:வாழும் மக்கள்
பகுப்பு:தமிழ் நடிகைகள்
பகுப்பு:தமிழ்த் திரைப்பட நடிகைகள்
ஆகார திட்டம்

thumb| ஆகார போக்குவரத்து வாகனம்
**ஆகார் யோஜனா/ஆகார திட்டம்** *(Āhār Yojanā)*(ஒடியாவில் ஆகார் என்றால் "உணவு" என்று பொருள்படும்) என்பது ஒடிசா அரசாங்கத்தால் நடத்தப்படும் உணவு மானியத் திட்டமாகும். இது தமிழ்நாட்டின் அம்மா உணவகம் திட்டத்தின் அடிப்படையில் ஒடிசா அரசாங்கம் ஐந்து ரூபாய் விலையில் நகர்ப்புற ஏழைகளுக்கு மலிவான மதிய உணவை வழங்குவதற்காகத் தொடங்கியது. இதை ஏப்ரல் 1, 2015 அன்று ஒடிசா முதல்வர் நவீன் பட்நாயக் ஒடிசா நாளில் (உத்கல் திவாஸ்) துவக்கி வைத்தார். இந்த திட்டம் ஒடிசாவின் ஐந்து முக்கிய நகரங்களில் செயல்படுகிறது.  வழங்கப்படும் உணவின் விலையானது  20 ஆகும். ஆனால் ஒடிசா சுரங்கக் கூட்டுத்தாபனத்தின் நிதி உதவியின் கீழ்  5க்கு மலிவாக வழங்கப்படுகிறது. ஒரு நாளைக்கு 60,000க்கும் அதிகமான மக்களை இத்திட்டத்தின் இலக்காகக் கொண்டுள்ளது.

## நோக்கம்
இந்த திட்டத்திற்கு ஒடிசா அரசு நிதியுதவி அளிக்கிறது. ஏழை மக்களுக்கு மலிவான சமைத்த உணவை வழங்குவதே இத்திட்டத்தின் நோக்கம். இத்திட்டமானது சோதனை முயற்சியில் புவனேசுவரம், சம்பல்பூர், பெர்காம்பூர், ராவுர்கேலா மற்றும் கட்டக் உள்ளிட்ட 21 ஆகார மையங்களில் அறிமுகப்படுத்தியது. தற்பொழுது 73 நகரங்களை உள்ளடக்கிய 30 மாவட்டங்களில் 100 ஆகார் மையங்கள் செயல்பட்டு வருகின்றன. இம்மையங்கள் முக்கியமாக மருத்துவமனைகள், பேருந்து/தொடருந்து நிலையங்கள் உள்ளிட்ட இடங்களில் சமைக்கப்பட்ட மதிய உணவை வெறும் 5 ரூபாய்க்கு வழங்குகிறது. உணவின் சுகாதாரம் பல்வேறு நகராட்சி மருத்துவமனைகளால் சோதிக்கப்படுகிறது. அண்மையில் அரசாங்கம் மருத்துவமனைகளுக்கு அருகிலுள்ள 54 ஆகார மையங்களில் இரவு உணவையும் சேர்த்தது.
alt=Aahar kendra in Sector-19, Rourkela|thumb| பிரிவு -19, ரூர்கேலாவில் உள்ள ஆகார நிலையம்

## உணவு பட்டியல்
இந்த திட்டத்தின் கீழ் வழங்கப்படும் உணவு பாட்டா (வேகவைத்த அரிசி) மற்றும் தால்மா  5 விலையில். ஆகார் மையங்கள் ஒவ்வொரு நாளும் காலை 11 மணி முதல் மாலை 3 மணி வரை குறிப்பிடப்பட்ட இடங்களில் உணவு வழங்குகின்றன. இரவு உணவு இரவு 7: 00 முதல் 9: 00 மணி வரை வழங்கப்படுகிறது.

## ஆகார மையங்கள்

# கட்டாக் : பதம்படி பேருந்து நிலையம், சிசு பவன், எஸ்சிபி மருந்தகம் 
# புவனேஸ்வர் : மாஸ்டர் கேன்டீன், பாரமுண்டா, பிஎம்சி அலுவலகம்.
# பெர்ஹாம்பூர் : புதிய பேருந்து நிலையம், பழைய பேருந்து நிலையம், எம்.கே.சி.ஜி மருத்துவக் கல்லூரி மற்றும் இரயில் நிலையம்.
# சம்பல்பூர் :
# ரூர்கேலா : ஆர்.ஜி.எச்., பிரிவு - 2, பிரிவு - 19, வேதவியாசு மற்றும் நகர பேருந்து நிலையம்
# பார்பில் : பார்பில் புதிய பேருந்து நிலையம்
# பார்கர் : மகளிர் கல்லூரி முன், அருகில். பேருந்து நிலையம்
# டால்ச்சர்
# அங்குல்
# காமக்ஷயநகர்
# பாலசோர் தலைமையக மருத்துவமனை

நீலகிரி துணைப்பிரிவு மருத்துவமனை உள்ளிட்ட ஒடிசாவின் அனைத்து மாவட்டங்களையும் உள்ளடக்கிய மொத்தம் 100 ஆகார மையங்கள் உள்ளன.

## மேலும் காண்க

* அம்மா உணவாகம், தமிழ்நாடு

## மேற்கோள்கள்

பகுப்பு:2015-இல் உருவாக்கப்பட்ட அமைப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சுரேஷ் அரசு

**சுரேஷ் அரசு** (*Suresh Urs*, சுரேஷ் அர்ஸ்) என்பவர் இந்திய திரைப்படத் தொகுப்பாளர் ஆவார். இவர் குறிப்பாக தென்னிந்தியத் திரைப்படத்துறையில்  பணியாற்றுகிறார். இவர் 700 க்கும் மேற்பட்ட திரைப்படங்களுக்கும், 40 ஆவணப்படங்களுக்கும், தொலைக்காட்சி நிகழ்ச்சிகளுக்கும் படத்தொகுப்பு செய்துள்ளார். இவர்  கிரீஷ் கர்னாட், மணிரத்னம், சங்கர் நாக், த. சீ. நாகாபரணா, கிரிஷ் காசரவள்ளி, பி. வாசு, பாலா, சரண், பரகூரு ராமசந்திரப்பா  போன்ற இயக்குனர்களுடன் சேர்ந்து பிணியாற்றியதற்காக நன்கு அறியப்பட்டவர். *[[பம்பாய் (திரைப்படம்)|பம்பாய்]]* (1995) படத்தில் பணியாற்றியதற்காக சிறந்த திரைப்பட தொகுப்புக்காகன தேசிய திரைப்பட விருது இவருக்கு வழங்கப்பட்டது. மேலும் இவர் ஐந்து கர்நாடக மாநில திரைப்பட விருதுகள் மற்றும் இரண்டு தமிழ்நாடு அரசு திரைப்பட விருதுகளையும் பெற்றவர். மேலும் கர்நாடக மாநில ராஜ்யோத்சவ பிரசாஸ்தியை வென்றதற்காகவும் இவர் கௌரவிக்கப்பட்டார். வாழ்நாள் சாதனைக்காக கர்நாடக அரசின் விஷ்ணுவர்தன் விருதையும் 2014 இல் பெற்றார். மகான் கணக்கு என்ற படத்தில் நடிகராக அறிமுகமானார்.

## ஆரம்ப கால வாழ்க்கை
சுரேஷ் அரசு கர்நாடகத்தின், கொல்லேகல், எச். டி. கோட்டே தாலுகாவில், விவசாயியான கே சி சாமராஜே அரசு,  தேவாஜம்மணி இணையருக்கு  பிறந்தார்.

## விருதுகள்

* தேசிய திரைப்பட விருதுகள்
** 1995: சிறந்த படத்தொகுப்பு : *[[பம்பாய் (திரைப்படம்)|பம்பாய்]]*
* கர்நாடக மாநில திரைப்பட விருதுகள்
** 2010-11: சிறந்த படத்தொகுப்பு : *ஐதொந்துல ஐது*
** 2007-08: சிறந்த படத்தொகுப்பு : *சவி சவி நெனப்பு*
** 1991-92: சிறந்த படத்தொகுப்பு : *[[மைசூர் மல்லிகே (திரைப்படம்)|மைசூரு மல்லிகே]]*
** 1989-90: சிறந்த படத்தொகுப்பு : *பஞ்சம வேதம்*
** 1980-81: சிறந்த படத்தொகுப்பு : *மூறு தாரிகளு*

## பகுதி திரைப்படவியல்

## குறிப்புகள்

பகுப்பு:தமிழக அரசு திரைப்பட விருது வெற்றியாளர்கள்
பகுப்பு:வாழும் மக்கள்
பகுப்பு:தமிழ்த் திரைப்படத் தொகுப்பாளர்கள்
நடப்பு உயிரியல்

***நடப்பு உயிரியல்*** என்பது உயிரியலில், குறிப்பாக மூலக்கூறு உயிரியல், உயிரணு உயிரியல், மரபியல், நரம்பியல், சூழலியல் மற்றும் பரிணாம உயிரியல் உள்ளிட்ட உயிரியலின் அனைத்து பகுதிகளையும் உள்ளடக்கிய வாரம் இருமுறை வெளியாகும் மதிப்பாய்வு செய்யப்பட்ட அறிவியல் ஆய்விதழாகும். இந்த ஆய்விதழில் ஆராய்ச்சி கட்டுரைகள், பல்வேறு வகையான ஆய்வுக் கட்டுரைகள் மற்றும் தலையங்க கட்டுரை பிரிவுகள் அடங்குகின்றன. இந்த பத்திரிகை 1991இல் நடப்பு அறிவியல் குழுவால் நிறுவப்பட்டது. இந்த வெளியீட்டின் உரிமையினை 1998 இல் எல்சேவியர் பெற்றது; 2001 முதல் எல்சேவியரின் துணைப்பிரிவான செல் அச்சகத்தின் ஒரு பகுதியாக செயல்படுகிறது. 

பத்திரிக்கை மேற்கோள் அறிக்கைகளின்படி, பத்திரிகை 2020இன் தாக்கக் காரணி 6.010 ஆகும். 

## மேற்கோள்கள்

## வெளி இணைப்புகள்

* 
பகுப்பு:ஆங்கில இதழ்கள்
தேவ்குண்டு அருவி

**தேவ்குண்டு அருவி** என்பது இந்தியாவின் மகாராட்டிர மாநிலம் ராய்காட் மாவட்டத்தில் பீகீரா அருகே அமைந்துள்ள நீர்வீழ்ச்சியாகும். இது பாறை மேற்பரப்பிலிருந்து தண்ணீரை ஊற்றுகிறது. ஒரு நாள் பயணமாகச் சுற்றுலா செல்வதற்குப் பிரபலமான இடமாகும்.  

## அமைவிடம்
தேவ்குண்டு நீர்வீழ்ச்சி பீகீரா பட்னஸில் அமைந்துள்ளது. சமூக ஊடகங்களில் வைரலாகி இப்பகுதி அறிமுகம் ஆனதிலிருந்து,  இது மிகவும் நெரிசலான மற்றும் ஆபத்தான இடமாக மாறியுள்ளது. இந்த இடத்திற்குத் தாமாக எவ்வித உதவியும் இல்லாமல் செல்ல முயலும்போது பலர் உயிர் இழந்துள்ளனர். இது மூன்று நீர்வீழ்ச்சிகளின் சங்கமமாகும். மேலும் இது குண்டலிகா ஆற்றின் தோற்றம் என்று கூறப்படுகிறது. 'தேவ்குண்டு' என்று அழைக்கப்படும் இந்த இடத்தை அடைவதற்கு அணைப்பகுதி மற்றும் வனப்பகுதி வழியாக சுமார் மூன்று மணி நேர நடைப்பயணமாகச் செல்லலாம். மலையேற்றத்தின் ஒரு முக்கிய பகுதி, பகுதி உலர்ந்த காடுகள் வழியாகச் செல்கிறது. இதன் இணையாக ஆறு ஓடுகிறது. சில இடங்களில் மாற்றுப்பாதை வழியாகச் செல்லலாம். இப்பகுதியில் அடர்ந்த காடுகள் இருப்பதால் மலையேற்றத்தின் போது வழிகாட்டி ஒருவரின் துணை அவசியமாகிறது. 

## பரிமாற்றம்

* புனேவிலிருந்து தூரம்: 110&nbsp;கி.மீ.
* மும்பையிலிருந்து தூரம்: 170&nbsp;கி.மீ.
* லோனாவாலாவிலிருந்து தூரம்: 52&nbsp;கி.மீ.

### அருகிலுள்ள விமான நிலையங்கள்

* புனே: உள்நாட்டு
* மும்பை : சர்வதேசம்

### அருகிலுள்ள தொடருந்து சந்திப்புகள்

* கொங்கன் தொடருந்து மண்டலத்தில் உள்ள மங்கன் ரயில் நிலையம், 30&nbsp;கி.மீ.
* மத்திய ரயில்வேயில் உள்ள லோனாவாலா ரயில் நிலையம், 82&nbsp;கி.மீ.

## குளியல்
தேவ்குண்டு நீர்வீழ்ச்சி குளிப்பதற்குச் சிறந்த பகுதியாக, தொடர்ந்து சுற்றுலாப் பயணிகளை ஈர்க்கிறது. அதிக அளவிலான சுற்றுலாப் பயணிகள் வரத்தால், இந்த குடிநீர் மூலம் மாசுபட்டுள்ளது.

## மலையேற்ற விவரங்கள்

* **காலம்** : 1.5-2 மணி (தொடக்க இடத்திலிருந்து நீர்வீழ்ச்சியை அடைய)

* **தூரம்** : 6.5&nbsp;கி.மீ. (ஒரு பக்க)
* **சிரமம் நிலை** : மிதமான (மூன்று நீரோடைகளைக் கடக்க வேண்டியிருப்பதால் கனமழையில் உயிருக்கு ஆபத்தானது)
* **சகிப்புத்தன்மை தேவை:** நடுத்தர

## பாதுகாப்பு
மழைக்காலங்களில் மலைகளின் வடிவமைப்பு காரணமாக நீரின் அளவு மிக விரைவாக அதிகரிக்கிறது, எனவே நீர்வீழ்ச்சியைப் பார்ப்பது பாதுகாப்பற்றது. 2017ஆம் ஆண்டில், தேவ்குண்டு நீர்வீழ்ச்சியில் நடைபெற்ற இரண்டு விபத்துகளுக்குப் பிறகு ஒவ்வொரு ஆண்டும் ஜூலை மாதம் முதல் செப்டம்பர் வரையிலான மூன்று மாதங்களுக்கு அருவிக்குப் பயணிகளின் வருகை தடைசெய்யப்பட்டுள்ளது. அருவியில் இரண்டு மலையேற்றப் பயணிகள் இறந்த பின்னர், உள்ளூர் நிர்வாகம் 144வது பிரிவின்கீழ் தடையுத்தரவு அமலில் உள்ளது. 
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (September 2019)">மேற்கோள் தேவை</span>]]* &#x5D;

## மேற்கோள்கள்

பகுப்பு:மகாராட்டிர அருவிகள்
பகுப்பு:Coordinates on Wikidata
வில் புக்கோவ்சுக்கி

**வில் புக்கோவ்சுக்கி** என அழைக்கப்படும் **வில்லியம் ஜான் புக்கோவ்ஸ்கி** (*William Jan Pucovski*, பிறப்பு: 2 பெப்ரவரி 1998) ஒரு ஆத்திரேலியத் துடுப்பாட்ட வீரர் ஆவார். இவர் தனது முதலாவது பட்டியல் அ போட்டியை கிரிக்கெட் ஆத்திரேலியா XI அணிக்காக பாக்கித்தான் தேசிய அணிக்கு எதிராக 2017 சனவரி 10 இல் விளையாடினார். தனது முதலாவது முதல்-தரப் போட்டியை விக்டோரியா அணிக்காக 2017 பெப்ரவரி 1 இல் விளையாடினார். புக்கோவ்சுக்கி தனது முதலாவது பன்னாட்டுத் தேர்வுப் போட்டியை ஆத்திரேலியத் துடுப்பாட்ட அணிக்காக 2021 சனவரி 7 இல், இந்திய அணிக்கெதிராக சிட்னியில் விளையாடினார். இவர் தனது முதலாவது தேர்வு ஆட்டத்தில் 62 ஓட்டங்களைப் பெற்றார்.

## மேற்கோள்கள்

## வெளி இணைப்புகள்
* 

பகுப்பு:1998 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்